Nefren amaṭṭaf n Tubiret akken ad yili d adeg n tsastant n wannar n tezrawt-nneɣ, imi d netta i aɣ-d-iqerben, lqerban-agi yefka-aɣ tagnit nruḥ acḥal n tikwal, Tamentilt nniḍen i aɣyeǧǧan ad nefren amaṭṭaf n Tubiret imi d-yusa deg temnaḍt deg imsiwal-is d wid i wumi taxleḍ tmeslayt (win yettmeslayen tutlayt n Taɛrabt d wid yettmeslayenTutlayt n Tmaziɣt (taqbaylit) s wayes ad nẓer amek ara yessiweḍ umaṭtaf-agi ad yesseqdec tutlayin-agi i snat deg yiwen n wadeg? ma d sebba tameqqrant ɣef wacu nefren adeg-agi yusa-d deffir imi nesla i tedwilin n umaṭtaf i deg negga tamawt d akken semrasen snat n tutlayin, nebɣa ad nẓer ma yella umgired deg usemres n snat n tutlayin-agi ? Ma tella yiwet ugar n tayeḍ neɣ deg yiwen n uswir i llant ?